b'\n_START_ARTICLE_\nDuramold\n_START_PARAGRAPH_\nDuramold er et komposittmateriale utviklet av Virginius E. Clark. Det best\xc3\xa5r av bjerkefin\xc3\xa9r som impregneres med fenolharpiks, for eksempel Haskelite, og laminert sammen i en form under en temperatur p\xc3\xa5 138 \xc2\xb0C og h\xc3\xb8yt trykk for bruk som et lett konstruksjonsmateriale. tilsvarende kryssfin\xc3\xa9r. Duramold og andre lette komposittmaterialer ble vurdert som kritisk i perioder med vesentlig mangel p\xc3\xa5 andre materialer under andre verdenskrig og erstattet materialer det var knapphet p\xc3\xa5, som aluminiumslegeringer og st\xc3\xa5l._NEWLINE_Materialet har flere fordeler over metall i styrke, konstruksjonsteknikk og vekt. En sylinder laget av Duramold er 80\xc2\xa0% sterkere enn en sylinder som er laget av aluminium. Det er over 17 varianter av Duramold, laget ved hjelp av ulike mengder av bj\xc3\xb8rk eller poppel. Duramold-prosessen ble ogs\xc3\xa5 brukt til \xc3\xa5 lage radarkupler for fly samt raketter._NEWLINE_Fairchild\xc2\xa0Aircraft\xc2\xa0Corporation patenterte prosessen, konstruerte og bygde\xc2\xa0AT-21, som det f\xc3\xb8rste flyet som ble bygget med Duramold-prosessen. Flere fly brukte Duramold i deler av konstruksjonen, men den st\xc3\xb8rste fly bygget\xc2\xa0med prosessen var\xc2\xa0Hughes Hercules H-4, som ble nesten helt bygget med Duramold. Hughes hadde kj\xc3\xb8pt rettighetene til prosessen for denne bruk._NEWLINE_Duramold og Haskelite-prosessen ble f\xc3\xb8rst utviklet i 1937, etterfulgt av Gene Vidals Weldwood og senere Aeromold-prosessen produsert av Timm Aircraft Company. Aeromold-prosessen er forskjellig ved at den er bakt ved lavere temperatur, 38 \xc2\xb0C ved klipping og forming, og 82 \xc2\xb0C n\xc3\xa5r seksjonene f\xc3\xb8res sammen.'